laion/Wikipedia-Exotic huggingface dataset:
ב.מ.וו סדרה 1 (F52)

ב.מ.וו סדרה 1 (בגרמנית: BMW 1 Series (F52)) היא מכונית משפחתית קומפקטית, מתוצרת יצרנית הרכב הסינית BMW Brilliance (אנ') (שם מלא: "BMW Brilliance Automotive Ltd")(בסינית: 华晨宝马汽车有限公司) אשר מיוצרת משנת 2017 ועד היום. דגם ה"ב.מ.וו סדרה 1 (F52)" נבנה על בסיס פלטפורמת BMW מסוג "BMW UKL platform" (אנ'). , חברת ייצור הרכב "BMW Brilliance Automotive Ltd" הוקמה בסין בשנת 2003 לאחר שנחתם הסכם שיתוף פעולה בין 2 יצרניות הרכב: "Brilliance Auto" (אנ') (שם מלא: HuaChen Group Auto Holding Co., Ltd הסינית וBMW הגרמנית. חלוקת המניות: 50% ל-BMW, 40.5% ל"Brilliance Auto", ו-9.5% לממשלת סין. מטה ומפעל החברה ממוקמים בתת-מחוז שן-יאנג במחוז ליאונינג בצפון מזרח סין. , דגם ה"ב.מ.וו סדרה 1 (F52)" הוצג לראשונה בתערוכת המכוניות הבינלאומיות ב"Auto Guangzhou" (אנ') שנת 2016, אבל המכירות החלו בשנת 2017. 4 דלתות 5 נוסעים הנעה קדמית מכל דלק - 50 ליטר תאוצה בין 0-100 קמ"ש היא 9.4 שניות (מנוע 1,499 סמ"ק) תאוצה בין 0-100 קמ"ש היא 7.5 שניות (מנוע 1,958 סמ"ק, המפיק 192 כ"ס) תאוצה בין 0-100 קמ"ש היא 6.8 שניות (מנוע 1,958 סמ"ק, המפיק 231 כ"ס) "ב.מ.וו סדרה 1 (F52)" "ב.מ.וו סדרה 1 (F52)" "ב.מ.וו סדרה 1 (F52)" "ב.מ.וו סדרה 1 (F52)" "ב.מ.וו סדרה 1 (F52)" "ב.מ.וו סדרה 1 (F52)" BMW "ב.מ.וו סדרה 1 (F52)" - תמונות מדיה וקבצים בנושא ב.מ.וו סדרה 1 בוויקישיתוף ב.מ.וו סדרה 1, סרטון באתר יוטיוב ב.מ.וו סדרה 1, סרטון באתר יוטיוב "ב.מ.וו סדרה 1 (F52)" auto-motor-und-sport.de/news/bmw-1er-limousine-f52-frontantrieb-china-neuheit "ב.מ.וו סדרה 1 (F52)" chinacarforums.com/forum/showthread "ב.מ.וו סדרה 1 (F52)" carnewschina.com/2017/02/13/bmw-1-series-sedan-will-hit-the-chinese-car-market-on-february-27 "ב.מ.וו סדרה 1" bmwblog.com/2017/01/23/close-personal-bmw-125i-sedan "ב.מ.וו סדרה 1" f30.bimmerpost.com/forums/showthread "ב.מ.וו סדרה 1 (F52)" teknikensvarld.se/bmw-1-serie-sedan-officiell
הנס ברלינר

הנס ברלינר (בגרמנית: Hans Berliner‏; 27 בינואר 1929 – 13 בינואר 2017), היה שחמטאי יהודי-אמריקאי יליד ברלין, גרמניה. אלוף העולם בשחמט בהתכתבות בין השנים 1965–1968. הנס ברלינר נולד במשפחה יהודית בברלין. לאחר עליית הנאצים לשלטון הם נמלטו לארצות הברית והתיישבו בוושינגטון. ברלינר התחיל לשחק שחמט בגיל 13. בשנת 1949 הוא ניצח בתחרות אזורית והיה שני לאחר לארי אוונס באליפות ניו יורק. בשנת 1952 הוא היה חבר נבחרת ארצות הברית באולימפיאדת השחמט 1952 וסיים המשחק היחיד שלו בתיקו. ברלינר שיחק מספר פעמים באליפות ארצות הברית בשחמט. המקום הגבוה היה בשנת 1958 (מקום חמישי). משנת 1959 הוא אמן בינלאומי. בשנת 1969 הוא חזר ללימודים וסיים דוקטורט באוניברסיטת קרנגי מלון בשנת 1974. כבר בתחילת שנות ה-60 של המאה ה-20 הוא התחיל לעסוק בתוכנות מחשב בתחום השחמט תוך עבודתו ב-IBM. הוא פיתוח תוכנות בתחום זה. בשנת 1965 הוא זכה באליפות העולם בשחמט בהתכתבות תוך ניצחון על יעקב אסטרין. ברלינר החזק בתואר בשנים 1965–1968. אף בשנת 2005 הוא היה בעל מד כושר 2726 בשחמט בהתכתבות, שהיה הגבוה בין שחמטאים אמריקאים. לבן: בובי פישר שחור: הנס ברלינר ניו יורק 1960 כדי לראות את המשחקים, יש לאפשר בדפדפן שלכם ג'אווהסקריפט. [Event "USA-ch"] [Site "New York, NY USA"] [Date "1960.12.23"] [EventDate "1960.12.18"] [Round "5"] [Result "1-0"] [White "Robert James Fischer"] [Black "Hans Berliner"] [ECO "B03"] [WhiteElo "?"] [BlackElo "?"] [PlyCount "71"] [FirstMove "21d"] 1. e4 Nf6 2. e5 Nd5 3. d4 d6 4. c4 Nb6 5. exd6 cxd6 6. Nc3 g6 7. Bd3 Bg7 8. Nge2 Nc6 9. Be3 O-O 10. O-O e5 11. d5 Ne7 12. b3 Nd7 13. Ne4 Nf5 14. Bg5 f6 15. Bd2 Nc5 16. Nxc5 dxc5 17. Bxf5 Bxf5 18. f4 exf4 19. Nxf4 Qd6 20. Nh5 Rae8 21. Nxg7 Kxg7 22. Bf4 Qd7 23. Qd2 Rf7 24. Bh6+ Kg8 25. Rae1 Rfe7 26. Rxe7 Qxe7 27. h3 Qe4 28. Qf2 Qe7 29. g4 Bd3 30. Rd1 Be4 31. d6 Qe5 32. Bf4 Qc3 33. d7 Rd8 34. Qe2 Qf3 35. Qxf3 Bxf3 36. Bc7 1-0 רגלי מעבר - אמר קפבלנקה - מגביר את כוחו ככל שמספר הכלים על הלוח פוחת. במשחק זה מדגים פישר בסגנון מבריק את הכח של רגלי המעבר. פישר מסלק את הכלים שחוסמים של הרגלי, ולאחר מכן נפטר מהכלים שמפריעים לו להתקדם. האיומים המתמידים של פישר כלפי רגלים וכלים לא מוגנים מעסיקים את יריבו בשעה שהוא עצמו מרוויח זמן יקר. האנרגיה של פישר בהתקפה מזכירה את הסגנון של פול מורפי. המסע 15. רד2 מאיים 16. ז4 ומגרש את הפרש שמגן על רגלי המלכה ב-ד6. לאחר חילופי הכלים מייד לאחר מכן רגלי ד5 הופל לרגלי מעבר. המסע 22. רו4 מגרש את המלכה השחורה ובכך עוד מחסום של הרגלי סולק. הנס ברלינר, באתר פרויקט הגנאלוגיה במתמטיקה הנס ברלינר, באתר dblp הנס ברלינר, באתר צ'סגיימס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
יעקב אסטרין

יעקב אסטרין (ברוסית: Яков Эстрин‏; 21 באפריל 1923–2 בפברואר 1987) היה שחמטאי יהודי סובייטי, אלוף העולם בשחמט בהתכתבות בין השנים 1972–1976. יעקב אסטרין נולד במשפחה יהודית במוסקבה. בשנת 1975 הוענק לו תואר אמן בינלאומי. הוא השתתף חמש פעמים בגמר אליפות העולם בהתכתבות, ובשנת 1972 זכה בתואר והחזיק בו עד לשנת 1976. אסטרין כתב מספר ספרים בתחום השחמט והיה נחשב למומחה בהגנת שני הפרשים. לימד בפקולטה לשחמט במכון לספורט במוסקבה. יעקב אסטרין, באתר צ'סגיימס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
סוהייב אבן סנאן

סוּהַיְיבּ אִבּן סִנאן (בערבית: صهيب بن سنان, תעתיק מדויק: צֻהַיְבּ בּן סִנאן) היה סחאבי שנולד בשנת 587. מוכר גם בכינוי סוהייב הרומי (סוהייב א-רומי). סוהייב אבן סנאן נולד בהרמון במוסול, (בתחומי עיראק של ימינו), אשר על גדת נהר הפרת. אביו שהיה מושל מטעם מלך פרס היגר לפרס לפני עליית האסלאם. כנער נלקח בשבי על ידי הביזנטים, שכבשו את האזור, והועבר למכה, בה היה עבד עד ששוחרר בידי אדוניו. בדאר אל ארקאם פגש לראשונה את מוחמד וקיבל על עצמו את דת האסלאם. כניסתו אל דאר אל-ארקם והאסלאם היו עבורו עולם חדש ומופלא. מעמדו התחזק בקרב המאמינים והנרדפים. סוהייב היה בקרבתו של מוחמד ונכח בהשבעות שבהן קרא הנביא להישבע לו. כמו כן היה חבר בכל משלחת שמוחמד הוציא. מוחמד כלל אותו בכל מסעותיו. במקרים של סכנה מצד אויבים היה סוהייב מתייצב בחזית. סוהייב היה מאמין ונאמן מהרגע שקבל על עצמו את אורו של אללה וכרך את גורלו בזה של מוחמד. מרגע זה מטרתו הייתה לתת ולעזור. סוהייב עבר לאל-מדינה בעקבות מוחמד לאחר שנאלץ למסור את הונו לאנשים שלא רצו בהגירתו. סוהייב היה נדיב ותרם את הונו למען אלה הנזקקים והרעבים. נבחר על ידי עומר בן אל-ח'טאב, הח'ליף השני, להוביל את התפילה (מואזין) עד לבחירתו של הח'ליף הבא. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סוהייב אבן סנאן".
הגלקסיה הננסית רועה דובים III

הגלקסיה הננסית רועה דובים III היא גלקסיה ננסית אליפסואידית שנמצאת בקבוצת הכוכבים רועה דובים במרחק של כ-153,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2009 על ידי קארל גרילמאייר במהלך סקירה של השמים בחיפוש אחר זרמי כוכבים מסביב לשביל החלב. הגלקסיה התגלתה בסמוך לזרם כזה שמכונה "זרם סטיקס" כאשר היא נראית כאזור עם צפיפות חריגה של כוכבים ביחס לסביבתה ועם בהירות נראית מדרגה 12.6. גרילמאייר שיער שזרם סטיקס נוצר מכוכבי הגלקסיה כתוצאה מהשפעת כוח המשיכה של שביל החלב עליה ושהגלקסיה נמצאת בתהליך של התפרקות, אך מדידות עדכניות יותר מראות שכיוון התנועה של הגלקסיה הוא כמעט ניצב לכיוון של זרם הכוכבים, כך שלא ברור אם אכן יש קשר ביניהם. גודלה הזוויתי של הגלקסיה הוא מעט פחות ממעלה שממרחקה שקול לקוטר של כ-2,500 שנות אור. בהירותה המוחלטת היא מדרגה 6.75- השקולה לעוצמת הארה של פי 43,000 מעוצמת ההארה של השמש. מעוצמת ההארה ניתן להעריך את מסת הכוכבים שבה בכ-17,000 מסות שמש, אך ממדידת מהירות התנועה של הכוכבים סביבה ומגודלה ניתן להעריך שמסתה הכוללת היא מסדר גודל של ‎7×107‎ מסות שמש, כלומר למעלה מ-99% ממסתה אינה נראית לעין ומורכבת מחומר אפל שטיבו לא ידוע. המתכתיות של כוכבי הגלקסיה נמוכה מאוד, פחות ממאית המתכתיות של השמש, מה שמעיד שאלו כוכבים עתיקים מאוד ושבגלקסיה לא נוצרים כוכבים חדשים כבר מיליארדי שנים. הגלקסיה הננסית רועה דובים III, בבסיס הנתונים SIMBAD לגרמי שמיים אסטרונומיים SIMBAD: Bootes III A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) I. D. Karachentsev, D. I. Makarov & E. I. Kaisina: Updated Nearby Galaxy Catalog, The Astronomical Journal, Vol. 145, Iss. 4, article id. 101 (2013) J. L. Carlin, C. J. Grillmair, R. R. Munoz, D. L. Nidever & S. R. Majewski: Kinematics and Metallicities in the Bootes III Stellar Overdensity: a Disrupted Dwarf Galaxy?, The Astrophysical Journal Letters, Vol. 702, Iss. 1, pp. 10 (2009) לפי הנוסחה שבמקור ובהנחת רדיוס של כ-300 פארסק התואם את הקוטר הנראה של הגלקסיה C. J. Grillmair: Four New Stellar Debris Streams in the Galactic Halo, The Astrophysical Journal, Vol. 693, Iss. 2, p. 111 (2009) C. J. Grillmair & J. L. Carlin: Stellar Streams and Clouds in the Galactic Halo, Astrophysics and Space Science Library, Vol. 420, Springer International Publishing Switzerland, p. 16 (2016) A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 22 (2012) J. L. Carlin, C. J. Grillmair, R. R. Munoz, D. L. Nidever & S. R. Majewski: Kinematics and Metallicities in the Bootes III Stellar Overdensity: a Disrupted Dwarf Galaxy?, The Astrophysical Journal Letters, Vol. 702, Iss. 1, pp. 7 (2009)
הרבי ג'ו כפרה

הרבי ג'ו כפרה הוא שיר שבוצע על ידי להקת טיפקס הישראלית ויצא לאור בשנת 1991. השיר נכתב על ידי קובי אוז ודני רכט, שהפיק ללהקה את אלבומם הראשון, והולחן על ידי אוז. השיר נכלל באלבום הבכורה "שביל קליפות הגרעינים", היה לשיר היחיד מתוך האלבום שהצליח, והביא לכך שהלהקה זכתה לחדור לתודעת הקהל הישראלי. הקליפ הרשמי לשיר צולם בהופעה של הלהקה בתוכנית סיבה למסיבה. בקליפ הצטלמו חברי הלהקה על רקע תפאורה של בר אמריקאי בסגנון המערב הפרוע, כאשר חברי להקת כנסיית השכל, אותם הכירה הלהקה משדרות, השתתפו כניצבים, בשלב בו טרם היו מוכרים בציבור. במצעד הפזמונים השנתי של רשת ג' לשנת התשנ"ב 1992, הגיע השיר למקום השמיני, כשבמצעדים השבועיים של רשת ג' הוא הגיע למקום ראשון בו שהה במשך 3 שבועות. השיר הוא שיר ביקורתי העוסק ברבנים שתמורת תשלום מבטיחים לקהל מאמניהם לחולל עבורם ניסים ונפלאות. בשיר מוזכר צדיק אשר יש לו "מכונית ושני בתים", ו"השכינה אצלו זה עסק". עוד נאמר באירוניה על כך, כי "כל עיוור עכשיו רואה להיכן זורם הכסף". בפזמון של השיר קטע בסגנון חסידי המורכב מן המילים "אואואואואואואו איי איי איי איי". כחודשיים לפני יציאת השיר שימש הפזמון בג'ינגל של המפד"ל "המפד"ל לימינך", כחלק מתעמולת הבחירות. קובי אוז: שירה, קולות, קלידים, תכנות, דגימות רמי יוסיפוב: גיטרה חשמלית, גיטרה אקוסטית, קולות גל פרמן: בס אבינועם מרטון: קולות מילות השיר באתר שירונט מידע על הרבי ג'ו כפרה בקטלוג הספרייה הלאומית עמית שהם, ביקורת תקליט - 'הלהקה של החתול שמיל', חדשות, 7 בספטמבר 1992 יואב בירנברג, הביצה הקדושה של טיפקס, חדשות, 14 ביולי 1992 כאן 11, הערוץ הראשון טיפקס - כל הלהיטים 2003, באתר יוטיוב תימורה לסינגר, ה' אוז לעמו יתן, באתר ynet, 8 במרץ 2010 טיפקס, "שביל קליפות הגרעינים", הד ארצי, 1992. לצד משתתפים אלו רשום באלבום גם נגן קסילופון בשם הבדוי "יוסף מרים־בה".
ספידי

האם התכוונתם ל... טריסטרם ספידי (1836–1911) - קפטן אנגלי מהתקופה הוויקטוריאנית יולנד ספידי – דרום אפריקאי יליד 1976, ספורטאי, רוכב אופני הרים ספידי (מוזיקאי) – פוארטו ריקני יליד 1979, מוזיקאי מסוגת רגאטון ספידי אטקינס (1875–1928) - עובד טבק אפרו-אמריקאי ספידי דאנקן – אמריקאי יליד 1942, ספורטאי, לשעבר שחקן NFL ספידי הייוורת' (1922–2008) - מוזיקאי אמריקאי מסוגת הקאנטרי ספידי ווסט (1924–2003) - מוזיקאי אמריקאי מסוגת הקאנטרי ספידי לונג (1928–2006) - עורך דין ופוליטיקאי אמריקאי ספידי מוריס – אמריקאי יליד 1942, לשעבר מאמן כדורסל ספידי קלקסטון – אמריקאי יליד 1978, ספורטאי, לשעבר שחקן NBA ספידי תומאס (1947–2003) - ספורטאי אמריקאי, לשעבר שחקן NFL ספידי תומפסון (1926–1972) - ספורטאי אמריקאי, לשעבר נהג נאסקאר ספידי (אוניית לווייתנים) – אוניית לווייתנים ששטה מאנגליה לאוסטרליה בשנת 1779 ספידי (אוניית מפרשים) – אוניית מפרשים בצי המלכותי הבריטי ספידי (הצי המלכותי הבריטי) – שמן של תשע אוניות בצי המלכותי הבריטי ספידי (טלקום) – מותג תקשורת באינדונזיה ספידי (סרט) – סרט אילם משנת 1928 בכיכובו של הרולד לויד ספידי (מיה דירדן) – גיבורת-על בדיונית בחוברות הקומיקס של החץ הירוק ספידי (רוי הרפר) – גיבור-על בדיוני בחוברות הקומיקס של החץ הירוק
אנטולי ליין

אנטולי ליין (ברוסית: Анатолий Лейн;‏ 28 במרץ 1931 לנינגרד – 1 במרץ 2018 ביצ'ווד, אוהיו) היה שחמטאי סובייטי ויהודי-אמריקאי. אנטולי ליין נולד בלנינגרד בברית המועצות למשפחה יהודית. הוא התחיל להשתתף בתחרויות שחמט לאחר מלחמת העולם השנייה. בשנת 1965 הוא היה חבר נבחרת ברית המועצות, שניצחה באליפות אירופה בשחמט לנבחרות. בשנת 1968 הוענק לאנטולי ליין תואר רב אמן. הוא ניצח במספר תחרויות בינלאומיות (סרייבו 1968, סיינפואגוס 1972, ונובי סאד 1972 ו-1974) בשנת 1976 עזב את ברית המועצות ועבר להתגורר בארצות הברית. בספטמבר 1976 זכה במשותף עם לאוניד שמקוביץ' בתחרות ארצות הברית הפתוחה בפיירפאקס, וירג'יניה. לאחר מכן הוא המשיך להתחרות עד לשנת 1986. בשנת 1978 השתתף אנטולי ליין באולימפיאדת שחמט: אנטולי ליין, באתר צ'סגיימס (באנגלית) סרטון לזכר אנטולי ליין מדיה וקבצים בנושא אנטולי ליין בוויקישיתוף ארה"ב, דבר, 10 בספטמבר 1976 Lein, Anatoly - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
DS 6

DS 6 היא דגם של קרוסאובר מתוצרת יצרנית הרכב DS אוטומובילס על ידי Changan PSA (אנ') אשר מיוצר משנת 2014 ועד היום. דגם ה"DS 6" מבוסס על פלפורמת ה"PSA PF2 platform" (אנ') של יצרניות הרכב הצרפתית סיטרואן ופיג'ו, ועל בסיס הלוגו של סיטרואן ("citroen-ds-6wr"). Changan PSA Automobiles Co., Ltd הוקמה בשיתוף פעולה של 50%/50% בין יצרנית הרכב הסינית Changan Automobile (אנ') ויצרנית הרכב הצרפתית Groupe PSA (אנ'). מיניוואן קומפקטי 5 דלתות 5 נוסעים מכל דלק - 60 ליטר תאוצה בין 0-100 קמ"ש היא 9.5 שניות (מנוע 1,598 סמ"ק) תאוצה בין 0-100 קמ"ש היא 8.7 שניות (מנוע 1,751 סמ"ק) דגם "DS 6" שנת 2016 דגם "DS 6" שנת 2015 דגם "DS 6" דגם "DS 6" דגם "DS 6" סיטרואן DS4 סיטרואן DS5 דגם "DS 6" - תמונות כולל פנים הרכב (wheelsage.org/ds/6) מדיה וקבצים בנושא DS 6 בוויקישיתוף אתר האינטרנט הרשמי של DS 6 DS 6, סרטון באתר יוטיוב DS 6, סרטון באתר יוטיוב דגם "DS 6" autoexpress.co.uk/citroen/ds6 דגם "DS 6" carmagazine.co.uk/car-news/first-official-pictures/citroen/citroen-ds-6wr דגם "DS 6" ds.com.cn/web/en/model/ds6
אליפות העולם בשחמט לנבחרות

אליפות העולם בשחמט לנבחרות היא תחרות שחמט שמאורגנת על ידי פיד"ה. האליפות הראשונה נערכה בשנת 1985, תוך שיתוף 6 שחמטאים בנבחרת. מאז משתתפים 4 שחמטאים בנבחרת. ניתן לשתף בנבחרת (בה קיים רוב גברי מובהק) גם שחמטאיות. לכל אליפות מוזמנות 10 נבחרות. עד לשנת 2011 האליפות נערכה כל 4 שנים, מאז היא נערכת כל שנתיים. החל משנת 2007 נערכת כל שנתיים גם תחרות נפרדת לנשים. נכון ל-2017 רוסיה וסין מובילות במספר המדליות המצטבר מאז תחילת האליפות, הן באליפות הפתוחה והן באליפות הנשים. בשנת 2021 נערך שינוי בפורמט התחרות. במקום 10 קבוצות מתחרות 12 קבוצות כאשר המשחקים הם מהירים. 45 דקות למשחק עם תוספת של 10 שניות מהמהלך הראשון. זה מאפשר לשחק שני משחקים ביום. 12 הנבחרות מחולקות לשני בתים שבהם כל קבוצה משחקת נגד כל האחרות. 4 הראשונות מכל בית עולות לשלב רבע הגמר. בשלבי הפלייאופ מתקיימים שני משחקים בין הנבחרות (פעם בשחור ובפעם בלבן) ובמקרה של שוויון מתקיים משחק שובר שוויון. שובר השוויון הוא משחק בליץ במשך 3 דקות עם תוספת של 2 שניות למהלך. כללים מלאים של התחרות מאתר פיד"ה החל משנת 2021
נילי דרורי

נילי דרורי קאראמט (נולדה ב-7 באוגוסט 1960) היא סייפת עבר ישראלית, היא ייצגה את ישראל בשתי אולימפיאדות (מונטריאול 1976 ולוס אנג'לס 1984). דרורי גדלה במושב מגשימים. במשחקי אסיה שנערכו בטהראן, איראן בשנת 1974 זכתה דרורי במדליית ארד בתחרות הקבוצתית ברומח, ביחד עם חברי נבחרת ישראל, ענבר גיא, נורית כרמי, ואורלי שרייבר, אחרי הנבחרת של איראן שזכתה במדליית הזהב והנבחרת של יפן שזכתה במדליית הכסף. באולימפיאדת מונטריאול (1976) הייתה דרורי הספורטאית הצעירה ביותר במשלחת הישראלית, בת 15 שנים ו-351 ימים והנציגה היחידה מישראל בסיף. בתחרות רומח אישי היא סיימה במקום 34 בתחרות. בסיבוב הראשון היא ניצחה ב-2 קרבות, בין היתר את מי שעתידה לזכות במדליית הכסף, מריה קונסולטה קולינו(אנ') מאיטליה (5 - 1) והפסידה ב-3 קרבות (14 - 19), בסיבוב השני היא ניצחה בקרב אחד והפסידה ב-4 קרבות (8 - 24). בתחרויות הסיף של כינוס הפועל ה-11 שנערכו בעכו במאי 1979, זכתה דרורי במדליית זהב ברומח אישי, לאחר ניצחון בקרב הגמר 5 -4 על קוליאטי מקנדה. באליפות העולם בסיף עד גיל 20 שנערכה בוונציה, איטליה באפריל 1980 זכתה דרורי במקום שישי. ב-18 בספטמבר אותה שנה היא הודיעה על פרישה מסיף תחרותי, אך בהמשך היא חזרה בה מהפרישה. באולימפיאדת לוס אנג'לס (1984) סיימה דרורי בתחרות רומח אישי במקום 17. בסיבוב הראשון היא ניצחה ב-3 קרבות והפסידה ב-3 קרבות (23 - 22), בסיבוב רבע הגמר היא ניצחה ב-3 קרבות והפסידה בקרב אחד (17 - 16), בין היתר היא ניצחה את סבין בישוף(אנ') מגרמניה (5 - 3) שסיימה במקום שביעי בתחרות האישית וזכתה במדליית זהב בתחרות הקבוצתית ושנה לאחר מכן זכתה באליפות העולם בשתי מדליות, זהב בקבוצתי וכסף באישי ובסיבוב חצי הגמר היא ניצחה בקרב אחד והפסידה ב-4 קרבות (16 - 21). דרורי נישאה בשנת 1985 למאמן הטורקי של ישראל וגרמניה, ממט קאראמט. לזוג שתי בנות והם מתגוררים בטורקיה. בתם הבכורה, מרווה קאראמט, הייתה חברה בנבחרת טורקיה בסיף. בתם השנייה, אירם קאראמט (אנ'), ייצגה את טורקיה באולימפיאדת ריו דה ז'ניירו (2016) לראשונה מאז אולימפיאדת לוס אנג'לס (1984) וסיימה במקום 27. נילי דרורי, באתר olympedia.org ברוך דגון, הדקירות שהובילו בת ה-12 לאליפות, דבר, 1 ביולי 1973 "אין לי היכן להתאמן: חלה ירידה בכושרי", מעריב, 5 בדצמבר 1976 יונתן הללי, נילי דרורי תייצג את תורכיה באולימפיאדת ברצלונה. כניראה שתהיה גם נושאת הדגל שלה, מעריב, 30 בנובמבר 1990} נילי דרורי זכתה במדליית הזהב בסגנון רומח, דבר, 6 במאי 1979 ספורט - דרורי גברה על סייפת מבריה"מ, מעריב, 8 באפריל 1980 אלכס פרלסמן, הסיוף הגיע היום לשפל, מעריב, 19 בנובמבר 1980 יונתן הללי, נילי דרורי עוזבת לתורכיה תינשא למאמנה נמט קאראמאטה, מעריב, 20 באוגוסט 1984
חימנה דיאס

דונה חימנה דיאס (בספרדית: Jimena Díaz‏; 1046–1116) הייתה אשתו של אל סיד. לאחר מותו של בעלה ירשה אותו כשליטת ולנסיה. חימנה הייתה בתו של דייגו פרננדס, רוזן אוביידו, בנו של פרננדו פלאינס. אמה נקראה כריסטינה. אחיה של חימנה היה האציל פרננדו דיאס. ב-1074 היא נישאה לאביר רודריגו דיאס דה ויוור, הידוע יותר בכינוי "אל סיד". הנישואים באו ככל הנראה בעקבות הצעתו של אלפונסו השישי, מלך לאון, שניסה לשפר את יחסיו עם אל סיד. חימנה ילדה שלושה ילדים: מריה, כריסטינה ודייגו. ב-1080 גרש אלפונסו את בעלה מממלכת לאון כיוון שיצא למסע צבאי לא מאושר. הוא השכיר את עצמו לשירות האמיר המוסלמי של סרגוסה, אולם ב-1086 בעקבות קרב א-זלאקה החזיר אותו אלפונסו מגלותו. לא ידוע האם חימנה ליוותה את בעלה בגלותו, או שמא נותרה בלאון. אל סיד הרכיב צבא שכלל נוצרים ומוסלמים, והחל לכבוש את ולנסיה במטרה לבנות לעצמו ממלכה עצמאית באזור. ב-1090 הביס אל סיד את רמון ברנגר השני, רוזן ברצלונה, בקרב לבר, ולאחר מכן חתם עמו על הסכם שלום. כחלק מההסכם, נישאה מריה, בתם הבכורה שלו ושל חימנה, לבנו של רמון ברנגר השני, רמון ברנגר השלישי. ב-1092 הטיל אל סיד מצור על ולנסיה, וסיים אותו ב-1094. הוא וחימנה שלטו בוולנסיה רשמית בשם אלפונסו, ובפועל כשליטים עצמאיים לכל דבר. ב-1097 נישאה בתם השנייה כריסטינה לרמירו סאנצ'ס - נסיך מאראגון. באותה שנה נהרג הבן השלישי, דייגו, אשר לחם בצבאו של אלפונסו. אל סיד נפטר בוולנסיה ב-1099. חימנה ירשה את בעלה כשליטת ולנסיה במשך שנתיים. ב-1102 הטילו המוראבידים מצור על העיר. אלפונסו הורה לחימנה לנטוש את העיר ולהעלות אותה באש, והיא עשתה זאת. חימנה חזרה לקסטיליה, והעבירה את שארית חייה בבורגוס, יש אומרים כנזירה. היא מתה בשנת 1116. Simon Barton and Richard Fletcher. The world of El Cid, Chronicles of the Spanish reconquest. Manchester: University Press, 2000. מדיה וקבצים בנושא חימנה דיאס בוויקישיתוף
יהדות ברהובו-ברגסס בתמונות

יהדות ברהובו-ברגסס בתמונות הוא ספר אלבום לזיכרון והנצחת הקהילה היהודית של העיר ברהובו-ברגסס, אשר נמצאת על גבול אוקראינה והונגריה. את הספר כתב וערך יהושע הלוי, והוא יצא בהוצאת ארגון יוצאי ברהובו-ברגסס והסביבה בשנת 1989. מדי שנה נערך בישראל כנס של יוצאי ברהובו-ברגסס. בכנס הניצולים העלו זיכרונות וחוויות מהעיר שלפני המלחמה. בכנס של שנת 1990 חולקו עותקים של הספר "יהדות ברהובו-ברגסס בתמונות" לניצולי העיר ולמשפחותיהם. הוא נכתב בשתי שפות: עברית והונגרית. זאת על מנת שהניצולים שאינם קוראים בעברית יוכלו לקרוא בו. בנוסף מצורפים בספר הסברים באנגלית. הוא נכתב כדי לשמש כאנדרטת זיכרון עבור עיירה יהודית שלמה שנמחקה במלחמת העולם השנייה. המידע בספר נאסף במשך שנים על ידי ניצולי השואה, מזיכרונות של בני הדור השני לשואה. מצורפות בו תמונות שנמצאו אצל אנשים פרטיים, ומסמכים שונים המעידים על חיי העיר, האווירה וחיי הקהילה היהודית הענפים שהיו לפני המלחמה והשואה. הספר נכתב נערך ומומן על ידי אנשים פרטיים מקהילת יהודי ברהובו-ברגסס, כאמצעי זיכרון של החיים לפני המלחמה וכן להנצחת הנספים. הספר מנציח את כל שמות הנספים מהעיירה, הן בשואה והן במלחמות ישראל. תוכן הספר מביא מידע ובו מבוא על העיר וההיסטוריה שלה. בספר מובאים פרטים וסיפורים מחיי הקהילה לפני מלחמת העולם השנייה, מלווים בתמונות מחיי הקהילה. הוא מזכיר מוסדות ואישים יהודים חשובים בעיירה. הוא מספר את ראשית התנועות הציוניות שפעלו בה באותה תקופה. מזכיר בתים ועסקים יהודים, וכולל סיפורים משפחתיים בליווי תמונות. כך למשל מוצגים יהודים בבתי הספר, תמונות ותיעוד חיי הקהילה, ספורט, משפחות שחיו בעיירה ומראות העיר לפני המלחמה. כמו כן מציג את השלטון ההונגרי אחרי השואה. מסמכים שונים שנמצאו בעיר אצל אנשים ששרדו את המלחמה. בנוסף מוצגת בספר רשימת קורבנות השואה מהעיר לפי משפחות. הספר יהדות ברהובו-ברגסס בתמונות במלואו הספר בקטלוג הספרייה הלאומית יהדות ברהובו־ברגסס בתמונות, באוסף הדיגיטלי של ספריית העיר ניו יורק יהדות ברהובו-ברגסס בתמונות בארכיון האינטרנט עם אפשרות לקובץ טקסט של הספר
ברוכים הבאים למדבר של הממשי

ברוכים הבאים למדבר של הממשי (באנגלית: Welcome to the Desert of the Real) הוא ספר הגות פופולרי מאת הפילוסוף ומבקר התרבות הסלובני סלבוי ז'יז'ק, המאגד חמש מסות על אירועי ה-11 בספטמבר. שם הספר לקוח מהסרט מטריקס, והוא ראה אור בשנת 2002 בשפה האנגלית. התשוקה אל הממשי, התשוקה אל מראית-העין הקצאה מחדש – מולה עומאר מעביר שיעור האושר שלאחר ה-11 בספטמבר מ-homo sucker ל-homo sacer מ-homo sacer אל השכן סוף דבר: ריחות האהבה בספר מנתח המחבר את התרבות העולמית העכשווית, על רקע המגה-פיגוע של המילניום במגדלי התאומים והשלכותיו על המלחמה האמריקאית בטרור. נוסף על כך מסכם ז'יז'ק את רוח הזמן הנוכחית לצד תובנות לעתיד לבוא על המאה ה-21. הספר עוסק בשאלות הנוגעות למיקומו של הפרט בתרבות הקפיטליסטית העכשווית וביחס למהות הסכסוכים הבינלאומיים, כשהסכסוך הישראלי-פלסטיני משמש מקרה מבחן למהותם של סכסוכים אתניים בכלל. ז'יז'ק תוהה: האם לא הייתה זו ארצות הברית עצמה שהמציאה את הטליבאן ובן לאדן לטובת מלחמת גרילה בברית המועצות? והאם לא היה באסון התאומים שמץ של עודפות הכוח האמריקאי שהופנה מעתה נגד עצמו?. במסה הנושאת את הכותרת "התשוקה אל הממשי, התשוקה אל מראית-העין", מבקש ז’יז’ק למקם את אירועי ה-11 בספטמבר בהקשר התרבותי והחברתי הפוסטמודרני. את “התשוקה אל הממשי” הוא מגדיר כתשוקה שאפיינה את המאה העשרים לעומת המאה התשע עשרה שהציעה פרויקטים ואידיאלים אוטופיים. בהקשר זה שואל ז’יז’ק האם הטרור האסלאמי שהגיע לשיאו באירועי ה-11 בספטמבר אינו גם הוא ביטוי לתשוקה אל הממשי? לטענתו אפשר לחשוב כך. אולם אז מתגלה הפרדוקס הטמון בחובה של תשוקה זו. התשוקה אל הממשי מגיעה לשיאה דווקא כהיפוכה הגמור בדמות מחזה תיאטרלי, במה שחווה כל מי שהיה עד להתנגשות המטוסים במגדלי התאומים מעל מסכי הטלוויזיה. לטענת ז'יז'ק, קריסת מגדלי התאומים ב-11 בספטמבר התקיימה אצלנו כאירוע טלוויזיוני מהפנט, הרבה יותר מזה הנחווה במציאות החוץ-טלוויזיונית. לדידו, התמונות של התרסקות המטוסים פעם אחר פעם, והצפייה החוזרת ונשנית בהן, הדהדה את סרטי האסונות ההוליוודיים המוכרים כל כך לחברה האמריקאית; מכאן שהבלתי-נתפס התרחש זה מכבר, וכעת אמריקה קיבלה את הפנטזיה שהעסיקה אותה, וזו הייתה למעשה ההפתעה האמיתית. לטענת המחבר, המלחמה נגד הטרור שמנהלת ארה”ב אינה מאבק בין שני צדדים אלא מאבק פנים אמריקאי בין ארצות הברית לבין “עודפות הכוח” שלה. כנגד הטענה הדיכוטומית השכיחה של אינטלקטואלים מערביים, המציגים את האירוע כהתנגשות בין התרבות האסלאמית ה"פונדמנטליסטית" לבין התרבות המערבית ה"ליברלית", מציע ז'יז'ק לראות את האירוע כהתנגשות תוך-תרבותית בנבכי המרחב הגלובלי-קפיטליסטי החדש; כמאבק פנים אמריקאי בין המציאות, הדמיון והפנטזיה האמריקאים לבין הכוח ועודפות הכוח האמריקאים. סלבוי ז'יז'ק‏, שבע שנים אחרי, באתר וואלה, 29 באוקטובר 2008 בעז נוימן, על סלבוי ז’יז’ק, ברוכים הבאים למדבר של הממשי, ביקורות ספרים, רשימות, מאמרים, הרצאות ברוכים הבאים למדבר של הממשי, באתר OCLC (באנגלית) דף הספר, באתר הוצאת רסלינג. בעז נוימן, על סלבוי ז’יז’ק, ברוכים הבאים למדבר של הממשי, באתר בעז נוימן – ביקורות ספרים, רשימות, מאמרים, הרצאות דרורית גור-אריה, הדרך לשום מקום, באתר ערב רב, ‏21/05/2011
בלאגניקס

בלאגניקס היא תוכנית מתיחות ישראלית לילדים ולנוער, שמשודרת החל מ-25 במרץ 2018 בערוץ TeenNick. המנחים בתוכנית הם, אדל עגיב, טל דרוקר, ירין פרי, נגה קפלן, קאי פקר ושליו תשבי. במסגרת התוכנית, המנחים מותחים מפורסמים על ידי השתלת שחקנים סמויים. בתחילת הפרק, המנחים מתחרים אחד בשני על מנת לקבוע מי ימתח את המפורסם. התחרות היא בדרך כלל בנושא שתיית מיצים מגעילים. לאחר התחרות, המנחה נבחר למתוח את המפורסם. לאחר המתיחה, המפורסם מתחייב לומר "אני...(שם המפורסם), וגם לי עשו בלאגניקס". בסוף הפרק, מוצגים פספוסים. אמבוש בלגאניקס, במיזם "אישים" לתיעוד היצירה הישראלית ערבוב של חומרים שונים על מנת ליצור מיץ מגעיל ולא מעורר תיאבון.